Source: http://www.muinas.ee/sinule/ettevotjale/kooskolastamine
Timestamp: 2017-03-24 19:54:23+00:00

Document:
Muinsuskaitseamet > Kooskõlastamine
DETEKTORISTILE
ABIKS PROJEKTEERIJALE
KOOSKÕLASTATAVALE DOKUMENTATSIOONILE ESITATAVAD NÕUDED Kõik
dokumendid esitada koostaja poolt allkirjastatuna digitaalselt PDF-vormingus või
paberkujul Muinsuskaitseameti vastava maakonna vaneminspektorile. Halduslepingutega
hõlmatud Tallinnas, Tartus, Narvas, Haapsalus ja Viljandis esitada
dokumendid vastava linna muinsuskaitseametnikule. Kunsti-
ja arheoloogiamälestiste puhul võib tegevuskavad ja aruanded esitada vastava
mälestiseliigi peainspektorile. Dokumentatsiooni,
mille juures on märge (TEGEVUSLOAGA) võib koostada ettevõtja, kellel on
Muinsuskaitseameti tegevusluba antud dokumentatsiooni koostamiseks antud
mälestise liigil; Vt Muinsuskaitseseadus, § 36-38 https://www.riigiteataja.ee/akt/123032015128?leiaKehtiv
Pärast kooskõlastamist arhiveerib
Muinsuskaitseamet kõik dokumendid, mille juures on märge (ARHIIVI).
Arhiveeritavate dokumentide puhul tuleb järgida järgmiseid vormistusnõudeid: 1. Muinsuskaitseametile
arhiveerimiseks üle antav pabereksemplar peab olema A4 formaadis. Köitmisel kasutada kahe paelaga
arhiivipüsivast papist kaasi või kartongist paelkinnitusega registraatoreid. Lubatud
on kasutada ka tavalisi kartongist või plastist kiirköitjaid ja
registraatoreid. Keelatud on kasutada kammköidet, traatköidet, spiraalköidet.
Kausta lehed (sealhulgas ka joonised ) tuleb nummerdada. Tiitelleht võetakse
numereerimisel arvesse esimese lehena, teisest lehest alustatakse numbriga 2. Fotod esitada värvilise väljatrükina foto-
või koopiapaberile. Tee, trassi ja tehnorajatise projekti arhiveerimiseks komplekteerida
vähendatud mahus kaust (mälestist või muinsuskaitseala tänavat ja väljakut
käsitlev osa)
2. Arhiveerimiseks üleantavale
paberkandjal eksemplarile lisada dokumendi digitaalne koopia vormistatuna üheks
PDF failiks. Digitaalse koopia võib edastada elektrooniliselt või salvestatuna
CD-le/ DVD-le. Dokumendi PDF failile võib lisada eraldi suuremahuliste
fotode JPG või TIF failid. Uuringu või konserveerimis- ja restaureerimistööde
tegevuskava võib arhiveerimiseks üle anda ainult digitaalse dokumendina, ilma
pabereksemplarita. 3. Töö tiitellehele märkida:
- andmed töö koostaja kohta: nimi, registrikood, aadress, vajadusel muinsuskaitse
tegevusloa number, vastutava spetsialisti nimi ja tema muinsuskaitse tegevusloa
number - mälestise või muinsuskaitseala ehitise aadress, mälestise nimetus ja
- töö pealkiri ja staadium, koostamise aeg
1. TAOTLUS, SH ESKIIS
Taotlus on vabas vormis koostatud
dokument, milles kirjeldatakse kavandatavaid töid ameti arvamuse saamiseks. Taotlusele
lisada asendiplaan ja fotod olemasolevast olukorrast. Taotletava illustreerimiseks võib
esitada eskiisi. 2. KONSERVEERIMIS- JA
RESTAUREERIMISTÖÖDE TEGEVUSKAVA (TEGEVUSLOAGA) (ARHIIVI)
Konserveerimis- või
restaureerimistööde tegevuskava koostatakse kunstimälestiste ja osade ajaloomälestiste
(monumentide) restaureerimiseks. Samuti võib tegevuskava koostada
ehitiste (mälestised ja muinsuskaitseala hooned) väikesemahuliseks konserveerimiseks
ja restaureerimiseks juhul, kui ehitusprojekt ei ole nõutud. Heaks
kiidetud tegevuskava on alus tööde
loa saamiseks. Tegevuskava sisu: -tööde eesmärk ja ajakava
-mälestise seisundi kirjeldus (sh
andmed varasemate restaureerimis- või remonttööde kohta, tehtud uuringute
järeldused) ja fotod olemasolevast olukorrast
-kavandatavate tööde loetelu ja
kirjeldus (sh töös kasutatavad materjalid, metoodika ja töövahendid)
-vajadusel joonised
3. UURINGU TEGEVUSKAVA (TEGEVUSLOAGA) (ARHIIVI)
Uuringu tegevuskava koostatakse
selliste uuringute tegemiseks, mis toovad kaasa mälestise või muinsuskaitsealal
paikneva ehitise muutmise, nt:
konstruktsioone või viimistluskihte avavad uuringud,
arheoloogilised ja allveearheoloogilised uuringud. Kooskõlastatud uuringu tegevuskava on alus uuringuloa saamiseks. Uuringu tegevuskava sisu vt §20 https://www.riigiteataja.ee/akt/108072011027 4. UURINGU ARUANNE (TEGEVUSLOAGA) (ARHIIVI)
Pärast uuringu läbiviimist
koostatakse uuringu aruanne. Uuringu aruanne võib olla
muinsuskaitse eritingimuste või projekti koostamise aluseks. Uuringu aruande sisu vt § 22 https://www.riigiteataja.ee/akt/108072011027 5. MUINSUSKAITSE
ERITINGIMUSED (TEGEVUSLOAGA) (ARHIIVI)
Muinsuskaitse eritingimused on
dokument, mille alusel koostatakse mälestise või muinsuskaitsealal paikneva
ehitise konserveerimis- või restaureerimisprojekt. Muinsuskaitseameti nõusolekul
võib muinsuskaitsealal paikneva ehitise hoonesisese ehitamise põhiprojekti
koostada ilma muinsuskaitse eritingimusteta. Väiksemahulise projekti korral,
mis käsitleb ainult osa ehitisest, võib Muinsuskaitseameti nõusolekul
muinsuskaitse eritingimused koostada projekti seletuskirja koosseisus
peatükina. Muinsuskaitse eritingimuste sisu vt §4 https://www.riigiteataja.ee/akt/108072011026 6. KONSERVEERIMIS-
RESTAUREERIMIS- JA EHITUSPROJEKT (Mälestistel ja Unesco alal
TEGEVUSLOAGA)
(Mälestiste ja
muinsuskaitseala hoonete projektid ARHIIVI) Mälestise või muinsuskaitseala
ehitise konserveerimis-, restaureerimis- või ehitusprojekt koostada vastavalt
määrusele „Nõuded ehitusprojektile“ arvestades määrusest „Kinnismälestiste ja muinsuskaitsealal
paiknevate ehitiste konserveerimise, restaureerimise ja ehitamise projektide
koostamise ning neis eelnevate uuringute tegemise tingimused ja kord“
tulenevaid erisusi. Muinsuskaitseameti tegevusluba on nõutud
mälestiste ja Unesco maailmapärandi nimekirja objektil asuvate ehitiste (sh
kogu Tallinna vanalinn) projektide koostamiseks. Teistel muinsuskaitsealadel ei
ole projekteerija tegevusluba nõutud. Samuti ei ole tegevusluba nõutud
muinsuskaitsealaluue ehitise projekteerimisel ega kaitsevööndisse
projekteerimisel. Mälestise või muinsuskaitseala ehitise restaureerimiseks
tuleb Muinsuskaitseametiga kooskõlastada vähemalt põhiprojekti staadium, uue
ehitise ehitamiseks vähemalt eelprojekti staadium.
Kooskõlastatud projekt on alus tööde loa saamiseks. Mälestise või muinsuskaitseala ehitise projekti sisu vt §24-29 https://www.riigiteataja.ee/akt/108072011027 7. MUINSUSKAITSELINE ARUANNE (TEGEVUSLOAGA) (ARHIIVI)
Muinsuskaitselise järelevalve
aruande koostab peale konserveerimis- või restaureerimistöid muinsuskaitselise
järelevalve teostaja.
Juhul, kui eraldi
muinsuskaitseline järelevalve ei olnud nõutud, koostab tööde teostaja tööde
aruande (eelkõige kunstimälestiste ja monumentide restaureerimisel). Muinsuskaitselise
järelevalve aruande sisu vt §3 https://www.riigiteataja.ee/akt/122062011003 NB! Mitte lisada
järelevalve aruandele kogu
ehituspäevikut, vaid ainult olulisi restaureerimisotsuseid puudutavad
väljavõtted.
Tööde aruande sisu: - tööde teostamise aeg ja eesmärk
- tehtud tööde kirjeldus koos fotode ja vajadusel joonistega
- töödes kasutatud materjalide ja töövõtete loetelu ja kirjeldus; juhul,
kui tööde teostamisel tehti tegevuskavaga võrreldes muudatusi, siis muudatuste
- teostatud tööde tulemus ja juhend edasiseks hooldamiseks
PLANEERINGU MUINSUSKAITSE ERITINGIMUSED (TEGEVUSLOAGA) (ARHIIVI)
Üldplaneeringu eritingimused koostatakse, kui
planeeritaval maa-alal asub muinsuskaitseala või selle kaitsevöönd.
Eritingimusi ei pea Muinsuskaitseameti nõusolekul koostama juhul, kui
kavandatav tegevus ei muuda oluliselt väljakujunenud ruumilist olukorda või
muinsuskaitseala säilimist ja vaadeldavust.
Detailplaneeringu eritingimused koostatakse, kui planeeritaval
maa-alal asub muinsuskaitseala, kinnismälestis või nende kaitsevöönd. Eritingimused
võib Muinsuskaitseameti nõusolekul koostada detailplaneeringu seletuskirja
peatükina juhul, kui kavandatav tegevus ei muuda oluliselt väljakujunenud
ruumilist olukorda. Planeeringu
muinsuskaitse eritingimuste sisu vt § 3
https://www.riigiteataja.ee/akt/108072015015
DETAILPLANEERING Detailplaneering koostatakse vastavalt
Planeerimisseadusele detailplaneeringu kohustusega alal ja juhul. Detailplaneeringu koosseisus:
-kanda tiitellehele mälestiste ja
muinsuskaitseala nimetused ja registrinumbrid, mis jäävad planeeringualale
-kanda tugiplaanile,
linnaehitusliku analüüsi joonisele ja põhijoonisele alale jäävad mälestised ja
muinsuskaitseala koos registrinumbri ja kaitsevööndiga
-olemasoleva ja planeeritava
hoonestuse kõrgused märkida nii kõrgusena maapinnast kui absoluudist
-juhul, kui on koostatud
detailplaneeringu muinsuskaitselised eritingimused, lisada väljavõte
eritingimustest (nõuete loetelu ja muinsuskaitseliste piirangute joonis)
10. ÜLDPLANEERING
Üldplaneeringu koosseisus: -kanda põhijoonisele alale jäävad
mälestised ja muinsuskaitsealad, võimalusel koos registrinumbri ja
kaitsevööndiga -kultuurimälestiste nimekirja
asemel võib lisada lingi Kultuurimälestiste registrile -juhul, kui on koostatud üldplaneeringu
muinsuskaitselised eritingimused, lisada väljavõte eritingimustest (nõuete loetelu
ja muinsuskaitseliste piirangute joonis)
-juhul, kui üldplaneeringu
muinsuskaitselisi eritingimuste koostamise kohustust ei ole, tuua seletuskirjas
Muinsuskaitse peatükina välja planeeringualal kehtivad muinsuskaitselised
piirangud ning analüüsida planeeringulahenduse mõju kultuuripärandile
-soovitame lisada info ja lingid
kaardistatud 20. sajandi väärtuslike hoonete, maaehituspärandi ja muu
mitte-kaitsealuse väärtusliku ehituspärandi kohta ning teha ettepanekuid selle
kaitsmiseks miljööalade või väärtuslike üksikobjektidena
- miljööväärtuslike alade ja väärtuslike
üksikobjektide määramisel ning nende kaitse- ja kasutustingimuste seadmisel
soovitame lähtuda juhendist „Miljööväärtused maapiirkonnas Maapiirkonna
miljööväärtuslike alade käsitlemise juhend Põlvamaa näitel“ (2011) või
juhendist „Miljööväärtused linnas“ (2004)
11. MAAKONNAPLANEERING
Maakonnaplaneeringu koosseisus: -näidata kinnismälestised kaardil
punktina, muinsuskaitsealad maa-alana
-kultuurimälestiste nimekirja
asemel võib lisada lingi Kultuurimälestiste registrile -soovitame lisada info ja lingid
kaitsmiseks miljööalade või väärtuslike üksikobjektidena üldplaneeringutes.-soovitame siduda kultuurimälestiste teema valdkonnaüleselt teiste maakonnaplaneeringu ülesannetega. Erinevad riigi huvid peavad olema tasakaalus ning omavahel lõimitud – kultuurimälestiste säilimine, asustuse suunamine, säästev areng, elamisväärne keskkond. Käesolevad nõuded kehtivad
Muinsuskaitseametile kooskõlastamiseks või heaks kiitmiseks esitatavale
dokumentatsioonile
Nõuded lähtuvad järgmistest
õigusaktidest:
Muinsuskaitseseadus,
Planeerimisseadus, Ehitusseadustik
Kultuuriministri
04. 07. 2011 määrus „Kinnismälestiste ja muinsuskaitsealal paiknevate
ehitiste konserveerimise, restaureerimise ja ehitamise projektide koostamise
ning neis eelnevate uuringute tegemise tingimused ja kord“ Kultuuriministri 11.07.2011
määrus „Kinnismälestise ja muinsuskaitsealal paikneva ehitise muinsuskaitse
eritingimuste koostamise kord“ Kultuuriministri 11.07.2015
määrus „Üldplaneeringu ja detailplaneeringu muinsuskaitse eritingimuste kord“
taristuministri 04.09.2015 määrus „Ehitamise dokumenteerimisele,
ehitusdokumentide säilitamisele ja üleandmisele esitatavad nõuded ning
hooldusjuhendile, selle hoidmisele ja esitamisele esitatavad nõuded“
taristuministri 17.07.2015 määrus „Nõuded ehitusprojektile“
peadirektori 1. oktoobri 2014 käskkirja nr 45-A lisa „Riigieelarvest toetuse
taotluste menetlemise juhend“ Muinsuskaitseameti
peadirektori 19. jaanuari 2015 käskkiri
nr 1.1-5/2-A „Arhiiviväärtusega dokumentide säilitamine ja üleandmine
Muinsuskaitseameti arhiivile“
peadirektori 13.veebruari 2014 käskkiri nr
1.1-5/12-A „Projektdokumentatsiooni
menetlemise ja kooskõlastamise kord“. TEATEDKooskõlastamise komisjoni koosolekud 2017 esimesel poolaastal:10. jaanuar;
24. jaanuar;
7. veebruar;
21. veebruar;
7. märts;
21. märts; 4. aprill;
18. aprill;
3. mai; (erandkorras kolmapäev)
16. mai;
30. mai;
13. juuni;
27. juuni Kooskõlastamise komisjoni koosolekud 2016 teisel poolaastal:19. juuli;
9. august;
23. august;
6. september;
20. september;
4. oktoober;
18. oktoober;
15. november;
29. november;
13. detsember;
20. detsember.
ABIKS PROJEKTEERIJALE - HOONEOSADE NÄIDISLAHENDUSED
Abiks projekteerijatele on kogenud restaureerimisarhitektid ja -insenerid Muinsuskaitseameti tellimusel välja töötanud hooneosade arhitektuurseid ja insenerisõlmi. Pakutud eeskujusid võib kasutada restaureerimisprojektide koostamisel. Kuna iga arhitektuurimälestis on unikaalne, siis esitatud lahenduste kasutamisel tuleb lähtuda olemasolevast situatsioonist ning vajadusel kohandada sõlmed konkreetse hoone tarbeks.Loe edasi >>
Tegevuskava NÄIDISMuinsuskaitse eritingimuste näidis
Väärtuslike tarindite ja detailide inventeerimise näidis
Eritingimuste koostamise juhendmaterjal kaitsealustele parkidele.pdfProjektide koostamise juhendmaterjal kaitsealustele parkidele.pdfHain Toss: Sagedamini esinevad puudused ja vead mälestisega seotud projektdokumentatsioonis.pdfJaan Vali: Enam tähelepanu vajavad osad arhitektuurimälestiste restaureerimisprojektides.pdf
ÕIGUSAKTIDProjektdokumentatsiooni menetlemise ja kooskõlastamise kord 2014Kinnismälestiste ja muinsuskaitsealal paiknevate ehitiste konserveerimise, restaureerimise ja ehitamise projektide koostamise ning
neis eelnevate uuringute tegemise tingimused ja kord

References: § 36
 §20
 § 22
 §4
 §24
 §3
 § 3